open-index/open-wikipedia-markdown huggingface dataset:
সময়: হোয়েন টাইম স্ট্রাইকস

***সময়: হোয়েন টাইম স্ট্রাইকস*** (Samay: When time strikes) একটি বলিউড নির্মিত হিন্দি রহস্য চলচ্চিত্র। ২০০৩ সালে প্রকাশিত এই ছবিটির পরিচালক ছিলেন রব্বি গ্রেওয়াল। আদতে এটি হলিউডের থ্রিলার চলচ্চিত্র 'সেভেন' (Se7en) দ্বারা অনুপ্রাণিত।

## কাহিনী
এসিস্টেন্ট কমিশনার অফ পুলিশ মালবিকা চৌহান তদন্তে নামেন দুটি আলাদা হত্যারহস্যের। একজন নামকরা ব্যবসায়ী ও এক অভিনেত্রী খুন হন। দুটি হত্যাতেই অপরাধী কোনো সূত্র রেখে যায়নি। এটি কোনো সিরিয়াল কিলারের কাজ সেটা বুঝতে পেরে মালবিকা যান সুলেমান ভাই নামক এক প্রাক্তন অপরাধীর বাড়িতে, এই সুলেমানও ছিল সূত্র না রেখে অপরাধ করে যাওয়া একজন কুখ্যাত অপরাধী। তিনি দেখেন সুলেমানকেও কে বা কারা হত্যা করে গেছে। প্রতিটি অপরাধের আগেই যেন মালবিকাকে চ্যালেঞ্জ করা হচ্ছে। তিনটি নিহত ব্যক্তির মধ্যে আপাত কোনো সম্পর্ক না থাকলেও মালবিকা দেখেন প্রতিটি ক্ষেত্রেই মৃতদেহের অবস্থান ঘড়ির কাঁটার মতো করে সাজানো থাকে। ১২ টা, ৩টে ও ৬ টার সময় ঘড়ির কাঁটার অবস্থানে! এদের প্রত্যেকেই স্ব-স্ব ক্ষেত্রে অত্যন্ত বিখ্যাত। এনাদের চোখের দৃষ্টিশক্তি একই রকম (-২) এবং তিনজনে একই চশমার দোকানে গেছিলেন কোনো সময়। মালবিকা তার সহকারী সত্যা'র সাথে তদন্ত শুরু করেন ও অনুমান করেন খুনীর পরবর্তী শিকার কে হতে পারে।

## অভিনয়
* সুস্মিতা সেন - মালবিকা চৌহান
* জ্যাকি শ্রফ
* সুশান্ত সিং - সত্যা
* রাজেশ খেরা
* বরখা সিং
* দীনেশ লাম্বা

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:২০০৩-এর চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় রহস্য রোমাঞ্চ চলচ্চিত্র
বিশ সাল বাদ (১৯৬২-এর চলচ্চিত্র)

**বিশ সাল বাদ** (বাংলা: বিশ বছর পর) ১৯৬২ সালের হিন্দি ভাষায় নির্মিত মনস্তাত্ত্বিক রহস্যধর্মী চলচ্চিত্র। যার পরিচালনা করেন বীরেন নাগ এবং প্রযোজনা করেন সংগীত শিল্পী হেমন্ত মুখোপাধ্যায়। এই চলচ্চিত্রের মাধ্যমে বীরেন নাগ পরিচালনায় আত্মপ্রকাশ করেন এবং এতে অভিনয় করেছেন বিশ্বজিৎ, ওয়াহিদা রেহমান, মদন পুরী, সজ্জন এবং অসিত সেন। এটি ১৯৫১ সালের বাংলা চলচ্চিত্র জিঘাংসার পুনর্নির্মাণ। মূল কাহিনী আর্থার কোনান ডয়েলের 'হাউন্ড অব বাস্কারভিলস' এবং সেইসাথে হেমেন্দ্র কুমার রায়ের উপন্যাস *নিশিথিনী বিবিশিকা* অবলম্বনে নির্মিত হয়েছিল।

চলচ্চিত্রটি ১৯৬২ সালে বক্স অফিসের তালিকার শীর্ষে "সুপার হিট" হয়ে ওঠে। এতে লতা মঙ্গেশকরের গাওয়া এবং শাকিল বদায়ুনী রচিত " কাহিন দীপ জলে " গানটির জন্য অত্যন্ত জনপ্রিয় হয়ে ওঠে  যার জন্য তারা যথাক্রমে শ্রেষ্ঠ গীতিকারের জন্য ফিল্মফেয়ার পুরস্কার এবং শ্রেষ্ঠ গীতিকারের জন্য ফিল্মফেয়ার পুরস্কার লাভ করে।

## অভিনয়

* কুমার বিজয় সিং চরিত্রে বিশ্বজিৎ চ্যাটার্জি
* রাধা চরিত্রে ওয়াহিদা রহমান
* রামলাল/রাধেশ্যামের চরিত্রে মনমোহন কৃষ্ণ
* ডাঃ পান্ডে চরিত্রে মদন পুরী
* গোপীচাঁদ জাসুস চরিত্রে অসিত সেন
* গোয়েন্দা মোহন ত্রিপাঠীর চরিত্রে সজ্জন
* লতা সিনহা
* লক্ষ্মণের চরিত্রে দেব কিষাণ

## সঙ্গীত
সঙ্গীত পরিচালনা করেছেন হেমন্ত মুখোপাধ্যায় ।

* "বেকারর করকে হুম" - হেমন্ত মুখোপাধ্যায়
* "কহিন দীপ জলে কহিন" - লতা মঙ্গেশকর
* "সপনে সুহানে" - লতা মঙ্গেশকর
* "ইয়ে মহব্বত মে" - লতা মঙ্গেশকর
* "জারা নাজারোঁ সে কাহ দো জি" - হেমন্ত মুখোপাধ্যায়

## পুরস্কার এবং মনোনয়ন
**[[ফিল্মফেয়ার পুরস্কার]]**

* সেরা গীতিকার - শাকিল বদায়ুনী "কহিন দীপ জলে কাহিন দিল" গানের জন্য।
* সেরা মহিলা প্লেব্যাক গায়িকা - "কহিন দীপ জলে কাহিন দিল" গানের জন্য লতা মঙ্গেশকর।
* শ্রেষ্ঠ সম্পাদনা- কেশব নন্দ
* সেরা সাউন্ড ডিজাইন- এসওয়াই পাঠক

**মনোনয়ন**

* সেরা চলচ্চিত্র
* শ্রেষ্ঠ পরিচালক- বীরেন নাগ
* শ্রেষ্ঠ সঙ্গীত পরিচালক - হেমন্ত মুখোপাধ্যায় 

## তথ্যসূত্র

## বহিঃসংযোগ

* 
*   on YouTube

বিষয়শ্রেণী:১৯৬২-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় রহস্য রোমাঞ্চ চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:বাংলা চলচ্চিত্রের হিন্দি পুনর্নির্মাণ
বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র
বিষয়শ্রেণী:জলাভূমিতে ধারণকৃত চলচ্চিত্র
বিষয়শ্রেণী:১৯৬২-এর পরিচালকের প্রথম চলচ্চিত্র
বিষয়শ্রেণী:হাউন্ড অব বাস্কারভিলস অবলম্বনে চলচ্চিত্র
ছন্দা গায়েন

**ছন্দা গায়েন** (৯ জুলাই ১৯৭৯ — ২০ মে ২০১৪) একজন বাঙ্গালী পর্বতারোহী, মার্শাল আর্টিস্ট, অনুসন্ধানকারী ও আত্মরক্ষা শিক্ষক ছিলেন, যিনি পশ্চিমবঙ্গ থেকে প্রথম অসামরিক নারী হিসেবে মাউন্ট এভারেস্ট জয় করতে সক্ষম হন (সকাল ৭টা ১৮ মে ২০১৩)। উনি ২০১৩ সালে মাউন্ট এভারেস্ট এবং লোৎসে একই অভিযানে জয় করেন। এবিপি আনন্দ আয়োজিত ২০১৩ সেরা বাঙ্গালীতে উনি *সেরা আবিষ্কার* নির্বাচিত হন (৮ আগস্ট ২০১৩)। 

## মৃত্যু
২০১৪ সালে কাঞ্চনজংঘা পর্বত আরোহণ করতে গিয়ে বরফধ্বসে চাপা পড়ে তিনি মারা যান।

## তথ্যসূত্র

বিষয়শ্রেণী:ভারতীয় পর্বতারোহী
বিষয়শ্রেণী:১৯৭৯-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ভারতীয় নারী পর্বতারোহী
বিষয়শ্রেণী:ভারতীয় এভারেস্ট জয়ী
বিষয়শ্রেণী:বাঙালি অভিযাত্রী
বিষয়শ্রেণী:বাঙালি ক্রীড়াবিদ
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:কলকাতার ক্রীড়াবিদ
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:পশ্চিমবঙ্গের পর্বতারোহী
বিষয়শ্রেণী:কলকাতার নারী ক্রীড়াবিদ
বিষয়শ্রেণী:হাওড়ার ব্যক্তি
রাজেন্দ্র মল্লিক

**রাজেন্দ্র মল্লিক** (২৪ জুন ১৮১৯ - ১৪ এপ্রিল ১৮৮৭) একজন শিল্পপ্রেমী লোকহিতৈষী ছিলেন। উনি কলকাতার বিখ্যাত মার্বেল প্যালেস তৈরী করান। 

## প্রথম জীবন
কলকাতার চোরবাগানের সুবর্ণবণিক মল্লিক পরিবারের প্রতিষ্টাতা ছিলেন রামকৃষ্ণ মল্লিক, যিনি ব্যবসা করে প্রচুর অর্থের অধিকারী হন। ওনার এক বংশধর নীলমণি মল্লিক রাজেন্দ্র মল্লিককে শিশু বয়সে দত্তক নেন। রাজেন্দ্রর তিন বছর বয়সকালে প্রচুর সম্পত্তি রেখে নীলমণি মারা যান। স্কুলে রাজেন্দ্র মল্লিক ইংরেজি, সংস্কৃত ও ফারসী ভাষা শেখেন।

## পেশাগত জীবন
১৮৩৫ সালে, ১৬ বছর বয়সে রাজেন্দ্র মার্বেল প্যালেস তৈরী করাতে শুরু করেন। ১৮৪০ সালে ভবন তৈরী সম্পন্ন হয়। ১৮৬৬ সালে কলকাতায় আশ্রয় নেওয়া উড়িষ্যার দুর্ভিক্ষ পীড়িতদের জন্য উনি এক ত্রাণ কেন্দ্র খোলেন। এই দয়াশীলতার জন্য উনি ১৮৬৭ সালে রায় বাহাদুর ও ১৮৭৮ সালে রাজা বাহাদুর উপাধি লাভ করেন। ১৮৭৮ সালে আলিপুর চিড়িয়াখানা তৈরী হলে উনি নিজের ব্যক্তিগত সংগ্রহ থেকে প্রচুর পশু ও পাখী দান করেন। তাদের চিড়িয়াখানার ভিতরে মল্লিক হাউজ বলে একটি জায়গায় রাখা হয়েছিল।

## তথ্যসূত্র

বিষয়শ্রেণী:১৮১৯-এ জন্ম
বিষয়শ্রেণী:১৮৮৭-এ মৃত্যু
বিষয়শ্রেণী:ভারতীয় জনহিতৈষী
বিষয়শ্রেণী:কলকাতার ব্যক্তি
বিষয়শ্রেণী:বাঙালি হিন্দু
বিষয়শ্রেণী:১৯শ শতাব্দীর বাঙালি
বিষয়শ্রেণী:পশ্চিমবঙ্গের সমাজকর্মী
মৃত্যুঞ্জয় বিদ্যালঙ্কার

**মৃত্যুঞ্জয় বিদ্যালঙ্কার** (আনুমানিক ১৭৬৩ - ১৮১৯)  সংস্কৃত পণ্ডিত, ভাষাবিদ, লেখক। মেদিনীপুর জেলার বঙ্গ-ওড়িশার সীমান্ত বৈতিয়া গ্রামে জন্মগ্রহণ করেন। তার পদবি ছিল চট্টোপাধ্যায়। নাটোর-রাজের দরবারে লেখাপড়া শিখে তিনি সংস্কৃত ভাষার অতুলনীয় পণ্ডিতে পরিণত হন। তিনি উনিশ শতকের প্রথম ভাগে বাংলা গদ্য লেখক হিসেবে খ্যাতি অর্জন করেন। শিক্ষা শেষ করে মৃত্যুঞ্জয় বিদ্যালঙ্কার কলকাতার বাগবাজারে একটি চতুষ্পাঠী প্রতিষ্ঠা করেন।

১৮১৭ সালে স্থাপিত হিন্দু কলেজের (বর্তমানে প্রেসিডেন্সি বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তার অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তার মৃত্যুর পর অভিনব পাঠ্যপুস্তক ‘প্রবোধচন্দ্রিকা’ গ্রন্থ প্রকাশিত হয়। এই গ্রন্থে বিভিন্ন ভাষারীতির পরীক্ষা দেখা যায়। বাংলা গদ্যের ইতিহাসের প্রথম পর্যায়ে, মৃত্যুঞ্জয়ের ভূমিকা ঐতিহাসিক। এই গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তার অবদান চিরস্মরণীয়।

বাংলা গদ্য সাহিত্যের এই অনন্য গদ্যশিল্পী সম্পর্কে প্রমথ চৌধুরী বলেছেন, “প্রবোধচন্দ্রিকার রচয়িতা স্বর্গীয় মৃত্যুঞ্জয় বিদ্যালঙ্কারের আমি বিশেষ পক্ষপাতী কেন না তিনি সুপণ্ডিত এবং সুরসিক, একাধারে এই উভয় গুণ আজকালকার লেখকদের মধ্যে নিতান্ত দুর্লভ হয়ে পড়েছে। তা ছাড়া মৃত্যুঞ্জয় বিদ্যালঙ্কারের গল্প বলার ক্ষমতা অসাধারণ, অল্প কথায় একটি গল্প কি করে সর্বাঙ্গসুন্দর করে বলতে হয় তার সন্ধান তিনি জানতেন। প্রবোধচন্দ্রিকার ভাষা কঠিন হলেও শুষ্ক নয় যিনি তাতে দাঁত বসাতে পারেন তিনিই তার রসাস্বাদন করতে পারবেন।”

১৮১৯ সালে তীর্থভ্রমণ থেকে প্রত্যাবর্তনের পথে মুর্শিদাবাদ জেলার ভাগীরথীর তীরে মৃত্যুঞ্জয় বিদ্যালঙ্কার প্রয়াত হন।

## সাহিত্যকর্ম
*‘বত্রিশ সিংহাসন’ (১৮০২)
*হিতোপদেশ (১৮০৮)
*মিত্রলাভ সুহৃদ্ভেদ বিগ্রহ সন্ধি এতচ্চতষ্টয়াবয়ব বিশিষ্ট হিতোপদেশ (পরিলেখন প্রকল্প) (১৮২১)
*‘রাজাবলি’ (১৮০৮)
*‘বেদান্তচন্দ্রিকা’, (১৮১৭)
*‘প্রবোধচন্দ্রিকা’ (১৮৩৩)
## তথ্যসূত্র

বিষয়শ্রেণী:১৭৬২-এ জন্ম
বিষয়শ্রেণী:১৮১৯-এ মৃত্যু
বিষয়শ্রেণী:বাঙালি লেখক
টুয়েন্টি২০ আন্তর্জাতিক ক্রিকেটে হ্যাট্রিকের তালিকা

যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা ***[[হ্যাট্রিক]]*** নামে পরিচিত। টুয়েন্টি২০ খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ১৭ই ফেব্রুয়ারি ২০০৫-এ সর্বপ্রথম সংঘঠিত হওয়া টুয়েন্টি২০ ম্যাচ নিউজিল্যান্ড এবং অস্ট্রেলিয়ার মধ্যকার ম্যাচটি হতে এখন পর্যন্ত ৬০০টি আন্তর্জাতিক টুয়েন্টি২০ ম্যাচের মধ্যে মাত্র ৫টি এমন ঘটনা ঘটেছে। প্রথম টুয়েন্টি২০ হ্যাট-ট্রিকটি করেছিলেন ২০০৭-এ কেপ টাউনে বাংলাদেশের বিপক্ষে অস্ট্রেলিয়ার ব্রেট লি।

## হ্যাট্রিক
### চাবি

### টুয়েন্টি২০ আন্তর্জাতিক ক্রিকেটে হ্যাট্রিকের তালিকা

## তথ্যসূত্র

বিষয়শ্রেণী:টুয়েন্টি২০ ক্রিকেটের রেকর্ড ও পরিসংখ্যানের তালিকা
বিষয়শ্রেণী:ক্রিকেট সম্পর্কিত তালিকা
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:হ্যাট্রিক লাভকারী
বিসিএমসি প্রকৌশল ও প্রযুক্তি মহাবিদ্যালয়

**বিসিএমসি কলেজ** বাংলাদেশের একটি প্রকৌশল ও প্রযুক্তি বিষয়ক মহাবিদ্যালয় যেটি ১৯৯৯ সালে প্রতিষ্ঠিত হয়।

## অবকাঠামো
১ লক্ষ বর্গফুটের বিশাল আয়তনের নিজস্ব অবকাঠামো নিয়ে দাঁড়িয়ে আছে বিসিএমসি কলেজ। ভবনের কাজ শেষ হলে এর আয়তন হবে ১ লক্ষ ১৫ হাজার বর্গফুট ।

## শিক্ষা কার্যক্রম

১) ডিপ্লোমা ইন ইঞ্জিনিয়ারিং

২) বিএসসি ইন ইঞ্জিনিয়ারিং

৩) ৬ মাস মেয়াদী টেকনিক্যাল কোর্স

৪) ৬ মাস মেয়াদী ভাষা শিক্ষার কোর্স

## ডিপ্লোমা ইন ইঞ্জিনিয়ারিং
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে।

### বিভাগ
# কম্পিউটার প্রকৌশল বিভাগ
# পুরকৌশল (সিভিল) বিভাগ
# কন্সট্রাকশন প্রকৌশল বিভাগ
#  তড়িৎ প্রকৌশল বিভাগ
# ইলেকট্রনিক্স প্রকৌশল বিভাগ
# টেলিকমিউনিকেশন প্রকৌশল বিভাগ
# যন্ত্র প্রকৌশল বিভাগ
# ইলেক্ট্রোমেডিকেল প্রকৌশল বিভাগ
# মেরিন প্রকৌশল বিভাগ
# শীপ বিল্ডিং প্রকৌশল বিভাগ
# কেমিক্যাল প্রকৌশল বিভাগ
# বস্ত্র প্রকৌশল বিভাগ
# গার্মেন্টস  ডিজাইন প্রকৌশল বিভাগ
# মেডিকেল টেকনোলজি বিভাগ
# ফার্মা টেকনোলজি বিভাগ

## বিএসসি ইন ইঞ্জিনিয়ারিং
রাজশাহী বিশ্ববিদ্যালয়ের অধীনে বর্তমানে ৪ বছর মেয়াদী বিএসসি-ইন-ইঞ্জিনিয়ারিং কোর্স চালু রয়েছে।

### বিভাগ
# কম্পিউটার প্রকৌশল বিভাগ
# পুরকৌশল (সিভিল) বিভাগ
# তড়িৎ প্রকৌশল বিভাগ
# ইন্ডাস্ট্রিয়াল প্রডাকশন প্রকৌশল বিভাগ
# মেকানিক্যাল প্রকৌশল বিভাগ
# বস্ত্র প্রকৌশল বিভাগ

## অন্যান্য কার্যক্রম
বাংলাদেশ কারিগরি শিক্ষা বোর্ড এর অধীনে বর্তমানে ৬ মাস মেয়াদী কম্পিউটার এর বিভিন্ন  কোর্স চালু রয়েছে। এছাড়া ইংরেজি, স্প্যানিশ, জাপান, কোরিয়া, জার্মানি, চীন এবং আরবী ভাষার ৬ মাস মেয়াদী কোর্স চালু আছে।

## তথ্যসূত্র

## বহিঃসংযোগ
http://bcmc.edu.bd

বিষয়শ্রেণী:যশোরের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:১৯৯১-এ বাংলাদেশে প্রতিষ্ঠিত
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
২০০২ আইসিসি চ্যাম্পিয়ন্স ট্রফি

**২০০২ আইসিসি চ্যাম্পিয়ন্স ট্রফি** একদিনের আন্তর্জাতিক ক্রিকেট প্রতিযোগিতা হিসেবে ২০০২ সালে শ্রীলঙ্কায় অনুষ্ঠিত হয়েছিল। আইসিসি চ্যাম্পিয়ন্স ট্রফির এটি তৃতীয় আসর ছিল। প্রথম দুই আসর আইসিসি নক আউট প্রতিযোগিতা নামে পরিচিত ছিল। ভারতে এ প্রতিযোগিতাটি আয়োজনের কথা ছিল। কিন্তু কর সংক্রান্ত বিষয়ে মতানৈক্য ঘটায় তা শ্রীলঙ্কায় স্থানান্তর করা হয়। দুইটি সেমি-ফাইনাল ও চূড়ান্ত খেলাসহ সর্বমোট পনের খেলা অনুষ্ঠিত হয়। সকল খেলাই কলম্বোর দুই মাঠ - আর. প্রেমাদাসা স্টেডিয়াম ও সিংহলীজ স্পোর্টস ক্লাব গ্রাউন্ডে সম্পন্ন হয়। আন্তর্জাতিক ক্রিকেট কাউন্সিলের (আইসিসি) সকল দেশ প্রথমবারের মতো শ্রীলঙ্কায় ক্রিকেট প্রতিযোগিতায় অংশগ্রহণের লক্ষ্যে আগমন করে।

সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন।

## অংশগ্রহণকারী দল

:সূত্র

## পযেন্ট তালিকা
অস্ট্রেলিয়া, ভারত, দক্ষিণ আফ্রিকা ও শ্রীলঙ্কা তাদের গ্রুপের খেলায় জয় পেয়ে সেমি-ফাইনালে উন্নীত হয়। প্রথম সেমি-ফাইনালে অস্ট্রেলিয়া শ্রীলঙ্কার এবং দ্বিতীয় সেমি-ফাইনালে ভারত দক্ষিণ আফ্রিকার বিপক্ষে খেলে।

প্রতিটি জয়ে পয়েন্ট সংখ্যা: ৪ 

## গ্রুপ পর্ব

----
 
----
 
----
 
----
 
----
       
----
 
----
 
----
  
----
  
----
  
----
  

## নক-আউট পর্ব

### সেমিফাইনাল

 

## ফাইনাল

## তথ্যসূত্র

## বহিঃসংযোগ
*
*
*
*
* 

বিষয়শ্রেণী:২০০২ আইসিসি চ্যাম্পিয়ন্স ট্রফি
বিষয়শ্রেণী:২০০২-এ শ্রীলঙ্কান ক্রিকেট
বিষয়শ্রেণী:২০০২-এ আন্তর্জাতিক ক্রিকেট প্রতিযোগিতা
বিষয়শ্রেণী:আইসিসি চ্যাম্পিয়ন্স ট্রফি
বিষয়শ্রেণী:স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা
বিষয়শ্রেণী:আইসিসি চ্যাম্পিয়ন্স ট্রফি প্রতিযোগিতা
রাজা হরিচরণ রায় চৌধুরি

শ্যামনগর অঞ্চলের শিক্ষা প্রসারের অগ্রদুত হিসেবে অবদান রাখা একজন জমিদারের নাম হল- রাজা হরিচরণ রায় চৌধুরী। এখনও তার জমিদারী ভবনের কিছু ভগ্নাংশ অবশিষ্ট আছে। যেটি মানবমুখে শ্যামনগর জমিদার বাড়ি নামেই পরিচিত।

রাজা প্রতাপাদিত্যের পরে হরিচরণ রায় ছিলেন শ্যামনগর অঞ্চলের প্রভাবশালী ও বিত্তশালী জমিদার। তার উদ্যোগে শ্যামনগরে তথা সমগ্র সাতক্ষীরায় অনেক জনহিতকর কাজ হয়েছিল। তার সময়ে খনিত হয় অনেক জলাশয়। নির্মিত হয় অনেক রাস্তাঘাট, রোপিত হয় অনেক বৃক্ষ। অনেক জমিদারের মতো হরিচরণ রায় শুধু সম্পদ ও বিলাসে মত্ত না থেকে চেষ্টা করেছিলেন এলাকার মানুষকে শিক্ষিত করতে। তার প্রত্যক্ষ সাহায্যে ১৮৯৯ খ্রিষ্টাব্দে নির্মিত হয়েছিল নকিপুর মাইনর স্কুলটি। যেটি বর্তমানে নকিপুর পাইলট উচ্চ বিদ্যালয় নামে খ্যাত।

## তথ্যসূত্র

বিষয়শ্রেণী:সাতক্ষীরা জেলার ব্যক্তি
চৌধুরী চরণ সিং আন্তর্জাতিক বিমানবন্দর

**চৌধরী চরন সিং আন্তর্জাতিক বিমানবন্দর**  হল ভারতের উত্তরপ্রদেশ রাজ্যের রাজধানী শহর লখনউতে বিমান পরিষেবা প্রদানকারী একটি আন্তর্জাতিক বিমানবন্দর। এটি শহরের কেন্দ্রস্থল থেকে ১৪ কিমি (৮.৭ মাইল) দূরে অমৌসিতে অবস্থিত, এবং পূর্বে "অমৌসি বিমানবন্দর" নামে পরিচিত ছিল। পরে ২০০৮ সালে, বিমানবন্দরটির নামকরণ ভারতের পঞ্চম প্রধানমন্ত্রী চৌধুরী চরণ সিং-এর নামানুসারে করা হয়েছিল। এটি আদানি গোষ্ঠীর নেতৃত্বে একটি সরকারি–বেসরকারি অংশীদারিত্ব লখনউ ইন্টারন্যাশনাল এয়ারপোর্ট লিমিটেড (এলআইএএল) দ্বারা মালিকানাধীন ও পরিচালিত।

বিমানবন্দরটি যাত্রী পরিবহনের ক্ষেত্রে ভারতের ১১তম ব্যস্ত বিমানবন্দর। এটি ২০২১–২০২২ অর্থবছরে ৩৩ লাখের বেশি যাত্রী ও ৩০ হাজারের বেশি উড়ান পরিচালনা এবং ১৪ হাজার টনের বেশি পণ্য পরিবহন করেছিল।

বিমানবন্দরের দুটি কার্যগত টার্মিনাল (১ ও ২), এবং একটি নির্মাণাধীন যাত্রী টার্মিনাল (৩) রয়েছে যা ২০২৩ সালের শেষ নাগাদ সম্পূর্ণ হবে।

## ইতিহাস
বিমানবন্দরটি কর্পোরেট ও সরকারি কর্মকর্তাদের পরিষেবার সুবিধার্থে ১৯৮৬ সালে নির্মিত হয়েছিল। যাত্রীদের ক্রমবর্ধমান সংখ্যার সঙ্গে, এএআই ১৯৯৬ সালে বর্ধিত যাত্রী সংখ্যা ও খাতে বেসরকারি বিমানসংস্থাসমূহের প্রবর্তনের কারণে বিমানবন্দরের আধুনিকিকরণ ও সম্প্রসারণের সিদ্ধান্ত নিয়েছিল।

ভারত সরকার ২০০৮ সালের ১৭ই জুলাই আনুষ্ঠানিকভাবে অমৌসি বিমানবন্দরের নাম পরিবর্তন করে চৌধুরী চরণ সিং আন্তর্জাতিক বিমানবন্দর করেছিল।

অত্যাধুনিক প্রযুক্তিতে সজ্জিত দ্বিতীয় টার্মিনাল (টার্মিনাল ২) ২০১২ সালে ক্রমবর্ধমান অভ্যন্তরীণ বিমান পরিচালনার জন্য নির্মিত হয়েছিল। টার্মিনাল ২ ২০১২ সালের ১৯শে মে উদ্বোধন করা হয় ও আন্তর্জাতিক মর্যাদা প্রদান করা হয়।

ক্রমবর্ধমান যাত্রী পরিবহনের জন্য ২০১৬ সালে আন্তর্জাতিক কার্যক্রমের জন্য একটি তৃতীয় টার্মিনাল (টার্মিনাল ৩) নির্মাণের ঘোষণা করা হয়েছিল। ভারত সরকার ২০১৮ সালে নতুন টার্মিনাল ৩-এর অনুমোদন করেছিল, যা ১,৩৮৩ কোটি টাকায় নির্মিত হচ্ছে।

আদানি এন্টারপ্রাইজের নেতৃত্বে লখনউ ইন্টারন্যাশনাল এয়ারপোর্ট লিমিটেড (এলআইএএল) সরকারি–বেসরকারি অংশীদারিত্ব (পিপিপি) মডেলের অধীনে ২০১৯ সালের ফেব্রুয়ারি মাসে বিমানবন্দরের পরিচালনা, ব্যবস্থাপনা ও উন্নয়নের অধিকার জিতেছিল।

## রানওয়ে
রানওয়ের আইএলএস সিএটি আইআইআইবি ক্ষমতা রয়েছে, যা বিমানকে কম দৃশ্যমান অবস্থায় অবতরণ করতে সক্ষম করে।

দিল্লি, বেঙ্গালুরু, কলকাতা, জয়পুর ও অমৃতসর সহ লখনউ হল ভারতের একমাত্র আইএলএস সিএটি আইআইআইবি বিশিষ্ট ৬ টি বিমানবন্দর, যা বিমানগুলিকে ৫০ মিটারের কম দৃশ্যমানতার মধ্যেও নিরাপদে অবতরণ করতে সহায়তা করে।

## বিমানসংস্থা ও গন্তব্য

## তথ্যসূত্র

## বহিঃসংযোগ

বিষয়শ্রেণী:উত্তরপ্রদেশের বিমানবন্দর
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:আদানি গোষ্ঠী
বিষয়শ্রেণী:চৌধুরী চরণ সিং এর স্মারক
ওয়ালটন হাই-টেক ইন্ডাস্ট্রিজ লিমিটেড

থাম্ব|ওয়ালটন হাই-টেক ইন্ডাষ্ট্রিজ লিমিটেডের একটি অংশ

**ওয়ালটন হাই-টেক ইন্ডাস্ট্রিজ লিমিটেড** (ডব্লিউএইচআইএল) হচ্ছে ঢাকা, বাংলাদেশ ভিত্তিক ওয়ালটন গ্রুপের একটি অঙ্গপ্রতিষ্ঠান। এটি ওয়ালটনের ভোক্তা পণ্য ও মোটরগাড়ি শিল্পের উৎপাদন, বিপণন ও রপ্তানি করে থাকে। এর কারখানা গাজীপুরের চন্দ্রায় অবস্থিত। ওয়ালটন হাই-টেক ইন্ডাস্ট্রিজ ২০০৬ সালের ১৭ এপ্রিল প্রাইভেট কোম্পানি হিসেবে গঠিত হয়। ২০০৮ সালে ব্যবসায়িক কার্যক্রম শুরু করে। ২০১৮ সালের ১৪ মে এটি পাবলিক কোম্পানিতে রূপান্তর হয়। কারখানাটির সম্পূর্ণ আয়তন সাড়ে সাতশ একরেরও বেশি। ২৫,০০০ কারিগরী পেশাদার ও সদস্য এখানে কাজ করে থাকে। এখানে তারা রেফ্রিজারেটর, ফ্রিজার, মোটরসাইকেল, এয়ার-কন্ডিশনার, টেলিভিশন, গৃহ সরঞ্জাম এবং তাদের অতিরিক্ত অংশের নকশা, উৎপাদন এবং তাদের একত্র করার কাজ করে। ওয়ালটন রেফ্রিজারেটরের জন্য নিজেরাই কম্প্রেশর তৈরি করে। কোম্পানিটি বছরে ৩০ লাখ রেফ্রিজারেটর, ৩ লাখ এয়ার কন্ডিশনার ইত্যাদি তৈরি করে। ওয়ালটন হচ্ছে বাংলাদেশের প্রথম মোটরসাইকেল, রেফ্রিজারেটর, টেলিশিন ও এয়ার কন্ডিশনার প্রস্তুতকারী প্রতিষ্ঠান। পৃথিবীর অনেক দেশেই কোম্পানিটি ইলেকট্রনিক্স পণ্য সামগ্রী রপ্তানি করে থাকে।

দেশের শেয়ারবাজার নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ২০২০ সালের ২৩ জুন অনুষ্ঠিত ৭২৯তম নিয়মিত সভায় ওয়ালটন হাই-টেক ইন্ডাস্ট্রিজের প্রাথমিক গণপ্রস্তাব (আইপিও) অনুমোদন দেয়। ওই বছরের ২৩ সেপ্টেম্বর সকাল দশটায় দেশের দুই পুঁজিবাজারে শুরু হয় ওয়ালটন শেয়ারের লেনদেন। প্রথম দিনের প্রথম ট্রেডেই শেয়ারের দর বেড়ে সার্কিট ব্রেকারের সর্বোচ্চ সীমা স্পর্শ করে। তালিকাভুক্তির সময় ওয়ালটনের বাজার মূলধন ছিল ৭ হাজার ৬৩৩ কোটি টাকা। ২০২০ সালের শেষ কর্মদিবসে কোম্পানিটির বাজার মূলধন দাঁড়ায় ৩৩ হাজার ৭৪০ কোটি টাকায়। বাংলাদেশি প্রতিষ্ঠান হিসেবে বাজার মূলধনে বর্তমানে শীর্ষ কোম্পানি ওয়ালটন হাই-টেক।

## উপ-প্রতিষ্ঠান
মার্সেল ওয়ালটনে হাই-টেক ইন্ডাস্ট্রিজ পিএলসি এর মালিকানাধীন প্রতিষ্ঠান।

## তথ্যসূত্র

## বহিঃসংযোগ

* ওয়েবসাইট

বিষয়শ্রেণী:বাংলাদেশের কোম্পানি
বিষয়শ্রেণী:ওয়ালটন গ্রুপ
বিষয়শ্রেণী:বাংলাদেশের ইলেকট্রনিক শিল্প
আজিজুন্নেসা খাতুন

**আজিজুন্নেসা খাতুন** (১৮৬৪-১৯৪০) একজন ভারতীয় কবি, লেখক, এবং সমাজতান্ত্রিক ছিলেন। 

## জীবনী
আজিজুন্নেস ১৮৬৪ সালে ব্রিটিশ ভারতে বাংলার প্রেসিডেন্সির ২৪ পরগনায় জন্মগ্রহণ করেন। তার বাবা মীর চাঁদ আলী পুলিশ ইন্সপেক্টর ছিলেন। তার পরিবার মূলত নাদিয়া জেলার গোদি-কৃষ্ণনগরে ছিল। সেখানে তিনি বাড়িতে আরবি, বাংলা, ইংরেজি, এবং ফার্সি শিখেছিলেন । তিনি বানসাদাহার মোকাদ্দেসুল হককে বিয়ে করেছিলেন। তিনি তখনও কিশোরী বয়সের ছিলেন। মোকাদ্দেসুল হক আজিজুন্নেসাকে তার শিক্ষা চালিয়ে যাওয়ার জন্য উৎসাহিত করতেন।

আজিজুন্নেসা কলকাতায় সেন্ট জেভিয়ার্স কলেজের অধ্যাপক মীরাজউদ্দিনের সাথে পড়াশোনা করেন, যিনি তাকে ইংরেজি ও বাংলা পড়তে সাহায্য করেছিলেন। মোকাদ্দেসুল হক মারা যাওয়ার পর তিনি তেতুলিয়া জমিদার হামিদুল্লাহ খানকে বিয়ে করেন। হামিদুল্লাহ খান মারা যাওয়ার পর তিনি কাজী লুৎফর রহমানকে বিয়ে করেন। তার কোন সন্তান ছিল না। তিনি লোকহিতৈষী ব্যক্তি ছিলেন। তিনি পুকুর খননের জন্য অর্থায়ন করেন যাতে গ্রামবাসীরা পরিষ্কার পানি পেতে পারেন। তিনি একটি মেয়েশিশু স্কুল প্রতিষ্ঠা। তিনি অ্যাংলো-আইরিশ কবি থমাস পার্নেলের একটি অনুবাদ কাজ করেছিলেন। তার কাজ তৎকালীন অনেক ম্যাগাজিনে প্রকাশিত হত। ১৯৪০ সালে তিনি মারা যান।

## তথ্যসূত্র

বিষয়শ্রেণী:১৯শ শতাব্দীর লেখিকা
বিষয়শ্রেণী:১৯৪০-এ মৃত্যু
বিষয়শ্রেণী:১৮৬৪-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাঙালি নারী কবি
বিষয়শ্রেণী:১৯শ শতাব্দীর বাঙালি কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:১৯শ শতাব্দীর অনুবাদক
বিষয়শ্রেণী:ইংরেজিকে অনুবাদক
বিষয়শ্রেণী:নদিয়া জেলার ব্যক্তি
বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
রিঙ্কি খান্না

**রিঙ্কি খান্না** (জন্ম: **রিঙ্কল খান্না**; ২৭ জুলাই ১৯৭৭) একজন ভারতীয় অভিনেত্রী। তিনি অভিনেত্রী ডিম্পল কাপাডিয়া ও অভিনেতা রাজেশ খান্নার ছোট মেয়ে, অভিনেত্রী টুইঙ্কল খান্নার বোন ও অভিনেতা অক্ষয় কুমারের শ্যালিকা। ১৯৯৯ সালে ছায়াছবি প্যার মে কভি কভি দিয়ে ওনার অভিনয় জীবনের শুরু। প্রথম সিনেমা থেকে তিনি ওনার নাম পালটে রিঙ্কি খান্না রাখেন। ৮ই ফেব্রুয়ারি ২০০৩ উনি ব্যাবসায়ী সমীর সরনকে বিয়ে করেন এবং বর্তমানে যুক্তরাজ্যে স্বামী ও দুই সন্তানের সাথে বসবাস করেন।

## চলচ্চিত্রের তালিকা

## তথ্যসূত্র

*https://web.archive.org/web/20180508004525/http://www.bollywooddrama.com/actress/rinke-khanna/
*http://www.timescontent.com/tss/showcase/preview-buy/20206/Entertainment/buy.jsp
* http://www.india-server.com/awards/features/zee-cine-best-female-debut-449.html
*http://timesofindia.indiatimes.com/topic/Rinke-Khanna

## বহিঃসংযোগ

* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:গুজরাতের ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:জি সিনে পুরস্কার বিজয়ী
বিষয়শ্রেণী:রাজেশ খান্না
জেসন মোহাম্মদ

**জেসন নাজিমউদ্দিন মোহাম্মদ** (জন্ম: ২৩ সেপ্টেম্বর ১৯৮৬ ত্রিনিদাদ) হলেন একজন ওয়েস্ট ইন্ডিয়ান ক্রিকেটার যিনি প্রথম শ্রেনীর ক্রিকেট এবং লিস্ট এ ক্রিকেট ত্রিনিদাদ ও টোবাগো এর হয়ে প্রতিনিধিত্ব করে থাকেন।

## ক্রিকেট কর্মজীবন
জেসন আক্রমণাত্মক ডানহাতি মিডল অর্ডার ব্যাটসম্যান এবং সম-সাময়িক অফ স্পিনার বোলার হিসেবে খেলে থাকেন। ২০০৬ সালে তিনি প্রথম শ্রেণীর ক্রিকেটে আত্মপ্রকাশ করেন এবং ওয়েস্ট ইন্ডিজ অনূর্ধ্ব-১৯ বিশ্বকাপে প্রতিনিধিত্ব করেন। এরপর, তিনি টিঅ্যান্ডটি এর হয়ে প্রথম শ্রেণীর ক্রিকেটে অধিকাংশ খেলায় প্রতিনিধিত্ব করেছেন। একদিনের আন্তর্জাতিক ক্রিকেটে তিনি ২০১১ সালে চেন্নাইয়ে ভারতের বিপক্ষে অভিষেক লাভ করেন। এরপর তার ২য় ওডিআই দীর্ঘ ৪ বছর পর ২০১৫ সালে খেলেন।

## আন্তর্জাতিক পুরস্কার
#### ওয়ানডে ম্যান অব দ্যা ম্যাচ পুরস্কার

## আরও দেখুন
* ইমরান তাহির

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
ভরত মুনি

**ভরত মুনি** ছিলেন একজন প্রাচীন ভারতীয় নাট্য ও সঙ্গীত বিশারদ। তিনি প্রাচীন ভারতীয় নাটক, বিশেষ করে সংস্কৃত মঞ্চনাটক, ও অভিনয় বিদ্যা বিষয়ক নাট্যশাস্ত্র রচনা করেছেন। ভরতকে ভারতীয় নাট্যধারার জনক বলা হয়ে থাকে। এটি রচনার সঠিক সময় পাওয়া যায় নি। তবে ধারণা করা হয় তা খ্রিস্টপূর্ব ২য় শতাব্দী থেকে খ্রিষ্টীয় ২য় শতাব্দীর মধ্যে রচিত হয়।

প্রাচীন ভারতীয় নৃত্য ও সঙ্গীতের মূল পাওয়া যায় নাট্যমে। ভরত অভিনয়ের তিনটি রূপের উল্লেখ করে বলেন তামিল নাটকের উল্লেখযোগ্য অংশ হল ধ্রুপদী ভারতীয় সঙ্গীত ও নৃত্য। ভরত সংস্কৃত অলঙ্কারশাস্ত্রের দশটি গুণের উল্লেখ করেন, যার মধ্যে নাটক একটি। এছাড়া ভরত কিছু রস ও অভিব্যক্তির বিষয়ে আলোকপাত করেছেন, যা ভারতীয় নৃত্য, সঙ্গীত ও মঞ্চনাটকের বৈশিষ্ট বর্ণনা করে।

তিনি ভরতনাট্যম নৃত্যধারার প্রবর্তন করেছেন বলে অনুমান করা হয়। তামিল নাড়ুর মন্দিরের ভাস্কর্য ভরতনাট্যম নৃত্যধারার একমাত্র নিদর্শন। ফলে ধারণা করা হয় ভরতনাট্যম প্রধানত তামিল মঞ্চনাটকে ব্যবহৃত হত। পুরাণে উল্লেখ রয়েছে নৃত্যকলার দেবতা নটরাজ এই নৃত্যধারার সৃষ্টি করেছেন। এই নৃত্যধারার সকল প্রাচীন সাহিত্য তামিল ভাষায় রচিত।

* নাট্যশাস্ত্র
* নবরস

## তথ্যসূত্র

## বহিঃসংযোগ
* এনসাইক্লোপিডিয়া ব্রিটানিকায় ভরত মুনি

বিষয়শ্রেণী:ভারতীয় সঙ্গীত বিশারদ
বিষয়শ্রেণী:ভারতীয় নাট্য বিশারদ
বিষয়শ্রেণী:সংস্কৃত ভাষার লেখক
বিষয়শ্রেণী:সংস্কৃত লেখক
পূর্ব বর্ধমান জেলা

**পূর্ব বর্ধমান জেলা** ভারতের পশ্চিমবঙ্গের অন্তর্গত বর্ধমান বিভাগের একটি জেলা। ২০১৭ খ্রিস্টাব্দের ৭ এপ্রিল বর্ধমান জেলা বিভক্ত হয়ে পূর্ব বর্ধমান জেলা ও পশ্চিম বর্ধমান জেলা গঠিত হয়।

## প্রশাসনিক বিন্যাস
thumb|পূর্ব বর্ধমান জেলার মহকুমা
এই জেলাটি চারটি মহকুমা নিয়ে গঠিত। যথা:- কালনা মহকুমা, কাটোয়া মহকুমা, বর্ধমান সদর উত্তর মহকুমা ও বর্ধমান সদর দক্ষিণ মহকুমা। বর্ধমান হল জেলাটির সদর দপ্তর।

### কালনা মহকুমা
কালনা মহকুমাটি একটি মিউনিসিপালিটি যা কালনা এবং পাঁচটি কমিউনিটি ডেভলপমেন্ট ব্লক নিয়ে গঠিত। এই ব্লকগুলি হল- কালনা ১, কালনা ২, মন্তেশ্বর, পূর্বস্থলী ১  এবং  পূর্বস্থলী ২।

### কাটোয়া মহকুমা

### বর্ধমান সদর উত্তর মহকুমা

### বর্ধমান সদর দক্ষিণ মহকুমা

## ভাষা

২০১১ সালের আদমশুমারি অনুসারে, বর্তমানে পূর্ব বর্ধমান জেলায় ৯২.৮৬% মানুষ বাংলা, ৫.০৩% সাঁওতালি এবং ১.৬৬% হিন্দি তাদের প্রথম ভাষা বলে।

## উল্লেখযোগ্য ব্যক্তি
* রাসবিহারী বসু (১৮৮৬ – ১৯৪৫) ভারতে ব্রিটিশ বিরোধী স্বাধীনতা আন্দোলনের একজন বিপ্লবী নেতা। রাসবিহারী বসু ১৮৮৬ খ্রীষ্টাব্দের ২৫ শে মে জন্মগ্রহণ করেন৷ তিনি অধুনা পশ্চিমবঙ্গের পূর্ব বর্ধমান জেলায় অবস্থিত তাঁর পৈতৃক গ্রাম সুবলদহে জন্মগ্রহণ করেন। ভারতীয় বিপ্লবী নেতা,সাথে ভারতীয় জাতীয় সেনাবাহিনী সংগঠিত করেন।
* কমলাকান্ত ভট্টাচার্য, বাঙালি সাধক শাক্ত কবি এবং যোগী
* রাজশেখর বসু, বাঙালি লেখক, রসায়নবিদ এবং অভিধানবিদ তার ছদ্মনাম পরশুরাম দ্বারা বেশি পরিচিত, পৈতৃক নিবাস বীরনগর, নদীয়া 
* হরিশ্চন্দ্র মুখোপাধ্যায়, ভারতীয় সাংবাদিক এবং দেশপ্রেমিক
* বটুকেশ্বর দত্ত, ভারতীয় স্বাধীনতা সংগ্রামী
* সত্যেন্দ্রনাথ দত্ত, বাঙালি কবি
* মালাধর বসু, ১৫ শতকের বাঙালি কবি
* ঘনরাম চক্রবর্তী, মধ্য যুগের বাঙালি কবি
* দুলাল তর্কবাগীশ, বাঙালি পন্ডিত
* হরেকৃষ্ণ কোঙার, কৃষক নেতা
* সুবোধ চৌধুরী, স্বাধীনতা সংগ্রামী

চৈতন্যদেবের প্রিয় পার্ষদ গন নরহরি সরকার, চিরঞ্জীব, সুলোচন, গোবিন্দদাস,রামচন্দ্র কবিরাজ আরো অনেক বৈষ্ণব কবি পদকার্তা জন্মেছিলেন এই ভূমিতে।

## দর্শনীয় স্থান

*কৃষ্ণচন্দ্রজী মন্দির
*নব কৈলাশ মন্দির 
*শ্রী গৌরাঙ্গ মন্দির,কাটোয়া
* চুপী পাখিরালয়, পূর্বস্থলী
* কপিল মুনি আশ্রম, পূর্বস্থলী
* ব্রহ্মাণীতলা, পূর্বস্থলী
* দূর্গাদাস লাহিড়ীর ভিটে, পূর্বস্থলী
*মাধাইতলা আশ্রম,গৌরাঙ্গ বাড়ি, ক্ষেপাকালী মন্দির, অট্টহাস সতীপীঠ ,কাটোয়া 
*কবি গবিন্দদাস, দামোদর সেন, সুলোচন ও চিরঞ্জব, নরহরি সরকার প্রভুদের জন্মভিটে,শ্রীখন্ড
*বাবা ভূতনাথ, দুগ্ধ কুমার শিব ( দামোদর সেন দ্বারা প্রতিষ্ঠিত) শ্রীখন্ড

## তথ্যসূত্র

## বহিঃসংযোগ

* Official website

বিষয়শ্রেণী:পশ্চিমবঙ্গের জেলা
বিষয়শ্রেণী:বর্ধমান বিভাগ
বিষয়শ্রেণী:পূর্ব বর্ধমান জেলা
ইন্টারন্যাশনাল চেম্বার অব কমার্স

**ইন্টারন্যাশনাল চেম্বার অব কমার্স** (; ) বিশ্বের বৃহত্তম, সবচেয়ে বেশি প্রতিনিধির ব্যবসায়িক সংগঠন। এখানে ১৩০টি দেশের শতাধিক প্রতিষ্ঠানের হাজার হাজার সদস্য অ-রাষ্ট্রীয় সকল ব্যবসায়িক প্রতিষ্ঠানের প্রতিটি খাতের মাঝে আস্থা ও সহযোগিতার প্রতি আগ্রহ দেখিয়ে চলেছে।

আইসিসি এর তিনটি প্রধান কর্মকাণ্ডঃ নিয়ম নির্ধারণ, বিবাদ মীমাংসা এবং নীতি ওকালতি। কারণ এর প্রতিটি সদস্য প্রতিষ্ঠান অ্যান্ড সহযোগীরা নিজেরাই আন্তর্জাতিক ব্যবসা পরিমণ্ডলে আবদ্ধ এবং বিশেষ পারদর্শী, আইসিসি এর রয়েছে আইন প্রণয়নে অতুলনীয় ক্ষমতা যা আন্তর্জাতিক সীমানা মুক্ত ব্যবসা নীতির উপর কর্তৃত্বশীল। তবে এই প্রতিটি আইন সেবামূলক, প্রতিটির ক্ষেত্রে প্রতিদিন হাজারো বিনিময়ের মাঝে নজরদারিতে রাখা হয় এবং সফলভাবে উত্তীর্ণের পরই আন্তর্জাতিক বিনিময়ের অংশ হয়।

এটি জাতীয় এবং আঞ্চলিক পর্যায়ে ৯০টির অধিক দেশের উপদেষ্টার ব্যবসা উন্নয়ন নির্ভর সমাধানের আন্তর্জতিক সম্মিলিত পরিষদ। সুনির্দিষ্ট ব্যবসায়িক বিষয়ে অবস্থান মজবুত করার জন্যে, আইসিসি তার সদস্য দেশ সমূহের ৩০০০ এর অধিক বিশেষজ্ঞ জ্ঞান ও অভিজ্ঞতা সাহায্য নিয়ে থাকে।

আইসিসি জাতিসংঘ, বিশ্ব বাণিজ্য সংস্থা এবং আন্তর্জাতিক ব্যবসার পক্ষে অন্যান্য অনেক আন্তঃসরকারিয় সংস্থার আন্তর্জাতিক ও আঞ্চলিক পরিষদের নিয়মিত দরবার। আইসিসি প্রথম সংস্থা যে জাতিসংঘের অর্থনৈতিক ও সামাজিক পরিষদের অনুমোদন প্রাপ্ত।

## ইতিহাস
ইন্টারন্যাশনাল চেম্বার অব কমার্স ১৯১৯ সালে বিশ্ব-বাণিজ্যে ব্যবসা ও বিনিয়োগ উন্নয়নে, পণ্য ও সেবার মুক্তবাজার এবং পুঁজির অবাধ প্রবাহ সহায়তা করার জন্যে প্রতিষ্ঠিত হয়। প্রতিষ্ঠানের আন্তর্জাতিক সচিবালয় স্থাপিত হয় প্যারিসে এবং ১৯২৩ সালে আইসিসির আন্তর্জাতিক সালিশ আদালত শুরু হয়।

আইসিসির প্রথম চেয়ারম্যান ছিলেন বিংশ শতকের ফরাসি অর্থমন্ত্রী ইসেন ক্লেমেন্তে। আইসিসির বর্তমান সভাপতি সুনীল ভারতী মিত্তাল, হ্যারল্ড ম্যাকগ্র সন্মানিত চেয়ারম্যান। ২০১৪ এর জুনে জন দ্যানিল্ভিচ 
## সদস্যপদ
আইসিসির সদস্যপদ পাবার দুইটি উপায় আছে:
# আইসিসি এর জাতীয় কমিটি বা দলের সঙ্গে অন্তর্ভুক্তি মাধ্যমে।
# আইসিসি আন্তর্জাতিক সচিবালয়ে সরাসরি সদস্যপদ পাওয়া সম্ভব যখন কোন দেশে/অঞ্চলে এখনও কোন জাতীয় কমিটি /সংগঠন প্রতিষ্ঠিত হয় নাই।
## আইসিসি এবং জাতিসংঘ
১৯৪৬ সাল থেকে আইসিসি জাতিসংঘের উচ্চ পর্যায়ের পরামর্শক হিসাবে বিশেষ পরামর্শদাতার আসন নিয়ে আছে। বর্তমানে জাতিসংঘে আইসিসি এর স্থায়ী প্রতিনিধি ডক্টর লুইস কাস্ট্রো।

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক বাণিজ্য
বিষয়শ্রেণী:আন্তর্জাতিক অর্থনৈতিক সংস্থা
বিষয়শ্রেণী:বিশ্ব বাণিজ্য সংস্থা
বিষয়শ্রেণী:ফ্রান্স ভিত্তিক আন্তর্জাতিক সংগঠন
বিষয়শ্রেণী:বাণিজ্য সভা
বিষয়শ্রেণী:প্যারিস ভিত্তিক সংগঠন
ডিয়ানা এডুলজি

**ডিয়ানা ফ্র্যাম এডুলজি** (জন্ম ২৬ জানুয়ারী ১৯৫৬ খ্রি:) একজন প্রাক্তন মহিলা ক্রিকেট খেলোয়াড়। মুম্বাইতে উনি জন্মগ্রহণ করেন ও খুব ছোটবয়স থেকেই খেলায় আকৃষ্ট হন। রেল কলোনীতে টেনিস বলে ক্রিকেট খেলে উনি বড় হন। ক্রিকেট খেলায় যোগ দেবার আগে জুনিয়র জাতীয় পর্যায়ে তিনি বাস্কেটবল ও টেনিস খেলেন। প্রাক্তন টেস্ট ক্রিকেটার লালা অমরনাথের আয়োজিত শিবিরে প্রথম তার দক্ষতা প্রমাণিত হয়। সেই সময় মহিলাদের ক্রিকেট ভারতে জনপ্রিয়তা পেতে শুরু করেছিল। ডিয়ানা প্রথমে রেল ও পরে ভারতীয় জাতীয় দলের হয়ে খেলেন। বাঁ হাতি ধীরগতির অরথডক্স বোলার হিসেবে তিনি সাফল্য লাভ করেন। ১৯৭৫ সালে তিনি প্রথম সিরিজ খেলেন। ১৯৭৮ সালে তাকে অধিনায়িকা নির্বাচন করা হয়। ১২০ উইকেট নিয়ে উনি সর্বোচ্চ উইকেট নেওয়া বোলারের স্থান পান।

১৯৮৬ সালে ভারতের ইংল্যান্ড সফরের সময় অধিনায়িকা এডুলজিকে লর্ডস প্যাভিলিয়নে ঢুকতে বাধ দেওয়া হয়। উনি বলেন এমসিসি (মেরিলিবোন ক্রিকেট ক্লাব)-এর নাম পালটে এমসিপি (মেল শভিনিস্ট পিগ) রাখা উচিত।

১৯৮৩ সালে তিনি অর্জুন পুরস্কার লাভ করেন। ২০০২ সালে ভারত সরকার তাকে পদ্মশ্রী সন্মানে ভূষিত করে।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ক্রিকেটার
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতের নারী টেস্ট ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:রেলওয়েজের নারী ক্রিকেটার
বিষয়শ্রেণী:মুম্বইয়ের নারী ক্রিকেটার
বিষয়শ্রেণী:পশ্চিমাঞ্চলের নারী ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:মহারাষ্ট্রের নারী ক্রীড়াবিদ
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:পারসি ক্রিকেটার
বিষয়শ্রেণী:পারসি ব্যক্তি
বিষয়শ্রেণী:মুম্বইয়ের পারসি ব্যক্তি
পঞ্চরত্ন (স্থাপত্য)

**পঞ্চরত্ন** (অর্থ পাঁচটি রত্ন) একপ্রকারের মন্দির স্থাপত্যরীতি। এই রীতিটি সপ্তদশ শতক ও তৎপরবর্তীকালে বাংলা অঞ্চলে মন্দির নির্মাণে বহুলভাবে ব্যবহৃত হয়। যশোর, রাজশাহীর পুঠিয়া, দিনাজপুর, খুলনা প্রভৃতি অঞ্চলে এই রীতির মন্দির দেখা যায়। 

## গঠনশৈলী
এই রীতির মন্দিরের ছাদে পাঁচটি চূড়া বা কুটিরসদৃশ কাঠামো দেখা যায়। চারটি কোণে চারটি চূড়া সমান উচ্চতায় থাকে, পঞ্চম চূড়াটি কেন্দ্রে এবং অন্যান্য চূড়ার চেয়ে উঁচু হয়। সম্ভবত উত্তর ভারতের পঞ্চায়তন স্থাপত্যরীতি থেকে বাংলা পঞ্চরত্ন মন্দির উদ্ভূত হয়েছে, যেখানে মূল মন্দিরের চারকোণে চারটি অপেক্ষাকৃত ক্ষুদ্র মন্দির থাকে।

## পঞ্চরত্ন মন্দির
* {[বড় শিব মন্দির]}
* {[পঞ্চরত্ন গোবিন্দ মন্দির]}
* {[মল্লেশ্বর মন্দির]}, {[চন্দ্রকোণা]}

## আরও দেখুন
* একরত্ন
* নবরত্ন (স্থাপত্য)

## তথ্যসূত্র

## বহিঃসংযোগ

বিষয়শ্রেণী:বাংলার মন্দির স্থাপত্য
বিষয়শ্রেণী:হিন্দু মন্দির স্থাপত্য
বিষয়শ্রেণী:পঞ্চরত্ন স্থাপত্য
যমুনা গ্রুপ

**যমুনা গ্রুপ** হচ্ছে  বাংলাদেশের সর্ববৃহৎ শিল্পগোষ্ঠী গুলোর মধ্যে অন্যতম।
কোম্পানিটি অনেক গুলো শিল্পে পিন্ডীভূত। যেমন: বস্ত্র, রাসায়নিক, চামড়া, মোটর সাইকেল, মিডিয়া, ইলেকট্রনিক্স, প্রিন্ট, বেভারেজ, টয়লেট্রিজ, বিজ্ঞাপন ইত্যাদি।

যমুনা গ্রুপ প্রতিষ্ঠিত হয় ১৯৭০-এ নুরুল ইসলাম বাবুল কর্তৃক যিনি একজন স্থপতি এবং বর্তমানে যমুনা গ্রুপের চেয়ারম্যান। তাকে বাংলাদেশের অন্যতম একজন ধনীব্যক্তি হিসেবে বিবেচনা করা হয়। তিনি অধিক পরিচিত যমুনা গ্রুপ ও যমুনা ফিউচার পার্ক এর জন্য। তিনি দৈনিক যুগান্তর পত্রিকারও মালিক।

## কোম্পানির তালিকা
* ব্যবসায় এন্টারপ্রাইজ
* যুগান্তর, একটি জাতীয় দৈনিক পত্রিকা
* যমুনা ফিউচার পার্ক, বাংলাদেশের সর্ববৃহৎ শপিং মল।
* যমুনা টিভি
* ক্রাউন বেভারেজ
* যমুনা নিটিং ও ডায়িং লিমিটেড
* যমুনা ডেনিমস লিমিটেড
* যমুনা স্পিনিং মিলস লিমিটেড
* শামীম স্পিনিং মিলস লিমিটেড
* শামীম কম্পোজিট মিলস লিমিটেড
* শামীম রোটর স্পিনিং মিলস লিমিটেড
* যমুনা সিটি
* নিউ উত্তরা মডেল টাউন
* প্যাগাসাস লেদার লিমিটেড 
* যমুনা ডিস্টিলারি লিমিটেড
* যমুনা অয়েল্ডিং ইলেকট্রড লিমিটেড 
* যমুনা ইলেকট্রনিক্স ও মোটরগাড়ি

## তথ্যসূত্র

## বহিঃসংযোগ

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:যমুনা গ্রুপ
বিষয়শ্রেণী:১৯৭৪-এ প্রতিষ্ঠিত সম্মিলিত কোম্পানি
বিষয়শ্রেণী:১৯৭৪-এ বাংলাদেশে প্রতিষ্ঠিত
বাহাদুর (কমিক্স)

**বাহাদুর** ইন্দ্রজাল কমিক্স দ্বারা প্রকাশিত আবিদ সুর্তির লেখা একটি কমিক বই চরিত্র যার ১৯৭৬ সালে আবির্ভাব ঘটে। গোবিন্দ ব্রাহ্মনিয়া এর ছবি আঁকতেন।

## চরিত্র
#### বাহাদুর
বাহাদুর ডাকাত ভৈরব সিংহের ছেলে। পুলিশ প্রধান বিশাল ভৈরব সিংহকে মারবার পরে কিশোর বাহাদুরের দায়িত্ব নেন।

#### গনিবা (গণ নিরাপত্তা বাহিনী)
বড় হয়ে পুলিশ প্রধান বিশালের সাহায্যে বাহাদুর গনিবা (গণ নিরাপত্তা বাহিনী) প্রতিষ্ঠা করে। গ্রামবাসীদের প্রশিক্ষণ দিয়ে এখানে ডাকাতদের মোকাবিলা করবার জন্য বাহিনী তৈরী করা হয়।

#### বেলা
বেলা বাহাদুরের বান্ধবী। মার্শাল আর্টসে দক্ষ বেলা বাহাদুরকে অনেক অভিযানে সাহায্য করেছে।

## তথ্যসূত্র

বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:ভারতীয় কমিক চরিত্র
বিষয়শ্রেণী:ভারতের পুলিশ বিভাগের কাল্পনিক চিত্রায়ণ
বোলনা

***"বোল না"*** (বাংলা: *"দয়া করে কিছু বল"*) একটি হিন্দি দ্বৈত গান যেটিতে অরিজিৎ সিং এবং আসিস কৌর কণ্ঠ দেন। গানটি সংগীত আয়োজন করেন তানিশক বাগচি এবং গানটির গীতিকার হলেন ডাঃ দেবেন্দর কাফির।  এটি কাপুর এন্ড সন্স চলচ্চিত্রের একটি জনপ্রিয় গান।

## তথ্যসূত্র

বিষয়শ্রেণী:হিন্দি গান
বিষয়শ্রেণী:পাঞ্জাবি গান
বিষয়শ্রেণী:২০১৬-এর গান
বিষয়শ্রেণী:অরিজিৎ সিংয়ের গান
বিষয়শ্রেণী:হিন্দি চলচ্চিত্রের গান
বিষয়শ্রেণী:চলচ্চিত্রের গান
গোলাম মোস্তফা (দ্ব্যর্থতা নিরসন)

**গোলাম মোস্তফা** নামটি নিম্নের ব্যক্তিবর্গকে নির্দেশ করতে পারে:
*গোলাম মোস্তফা (কবি) -বাংলাদেশী লেখক
*গোলাম মোস্তফা (শহীদ বুদ্ধিজীবী) বাংলাদেশী শহীদ বুদ্ধিজীবী।
*গোলাম মোস্তফা (বীর প্রতীক) - বীর প্রতীক খেতাব প্রাপ্ত মুক্তিযোদ্ধা।
* গোলাম মোস্তফা (মুক্তিযোদ্ধা) - বীর প্রতীক খেতাব প্রাপ্ত মুক্তিযোদ্ধা।
* গোলাম মোস্তফা (বীর বিক্রম ও বীর প্রতীক) - বীর বিক্রম ও বীর প্রতীক খেতাব প্রাপ্ত মুক্তিযোদ্ধা।
*গোলাম মোস্তফা (রাজনীতিবিদ) - নীলফামারীর রাজনীতিবিদ ও নীলফামারী-৩ আসনের প্রাক্তন সংসদ সদস্য।
*গোলাম মোস্তফা (জয়পুরহাটের রাজনীতিবিদ) -জয়পুরহাট জেলার রাজনীতিবিদ ও জয়পুরহাট-২ আসনের প্রাক্তন সংসদ সদস্য।
*গোলাম মোস্তফা (ঝিনাইদহের রাজনীতিবিদ) -ঝিনাইদহ জেলার রাজনীতিবিদ ও তৎকালীন যশোর-১ আসনের সংসদ সদস্য।

## আরো দেখুন
* গোলাম মুস্তাফা  –দ্ব্যর্থতা নিরসন পাতা।
*এ বি এম গোলাম মোস্তফা -উইকিমিডিয়ার দ্ব্যর্থতা নিরসন পাতা।
* গোলাম মোস্তফা খান -উইকিমিডিয়ার দ্ব্যর্থতা নিরসন পাতা।
*গোলাম মোস্তফা আহমেদ -গাইবান্ধা জেলার রাজনীতিবিদ ও গাইবান্ধা-১ আসনের প্রাক্তন সংসদ সদস্য।
এ কে খান এন্ড কোম্পানি

**এ কে খান এন্ড কোম্পানি লিমিটেড** হচ্ছে বাংলাদেশের একটি মূখ্য পিণ্ডীভূত ব্যবসায় কোম্পানি, যার সদর দপ্তর চট্টগ্রামে অবস্থিত। ১৯৪৫ সালে দ্বিতীয় বিশ্বযুদ্ধকালীন সময়ে আবুল কাসেম খান এটি প্রতিষ্ঠা করেন। সালাউদ্দিন কাশেম খান এই কোম্পানির ব্যবস্থাপনা পরিচালক ও সিইও।

## প্রকল্প
ভারতীয় সিয়েট টায়ার কোম্পানির সঙ্গে যৌথ উদ্যোগে বাংলাদেশে সিয়েটের কারখানা স্থাপন করেছে এ কে খান এন্ড কোম্পানি। কোম্পানিটি বেসরকারি উদ্যোগে নরসিংদী জেলায় একটি অর্থনৈতিক অঞ্চল স্থাপন করছে।

## ব্যবসা প্রতিষ্ঠান
**এ কে খান এন্ড কোম্পানি লিমিটেড** বর্তমানে নিম্নলিখিত ব্যবসা প্রতিষ্ঠানসমূহ পরিচালনা করছে:
* এ কে খান ওয়াটারহেলথ (বাংলাদেশ) লিমিটেড
* সিয়েট এ কে খান লিমিটেড
* এ কে খান প্যানফ্রেব্রিক কোম্পানি লিমিটেড
* এ কে কে- ইউনিয়ন (বাংলাদেশ) লিমিটেড
* কোটস বাংলাদেশ লিমিটেড
* বাংলার মৎস্য লিমিটেড
* এ কে সি কম লিমিটেড
* আন্ধারমানিক চা রাজ্য
* এ কে খান জুট মিল (একেকেজেএম)
* চট্টগ্রাম টেক্সটাইল মিলস লিমিটেড (সিটিএম)
* এ কে খান রাবার বাগান
* এ কে খান প্লাইউড ফ্যাক্টরি
* এ কে খান ম্যাচ ফ্যাক্টরী
* এ কে খান এন্ড কোম্পানি লিমিটেড সিএন্ডএফ বিভাগ
* এ কে খান কোল্ড স্টোরেজ লিমিটেড
* এ কে খান সিকিউরিটিজ লিমিটেড
* এ কে খান টেলিকম লিমিটেড
* ইনফোকম লিমিটেড
* এ কে খান অর্থনৈতিক জোন (একেকেইজেড)
* এ কে খান কন্টেইনার টার্মিনাল (একেকেসিটি)
* এ কে কে লজিস্টিক ও বিতরণ লিমিটেড (একেকেএলডিএল) (প্রস্তাবিত)
* নিকেতন হোটেল এন্ড রিসোর্ট
* এ কে কে রিয়েল এস্টেট লিমিটেড
* এ কে খান টাওয়ার

## পরিবেশগত নীতি
২০১৫ সালের জুন মাসে এ কে খান এন্ড কোম্পানির বিরুদ্ধে পাঁচ তারকা মানের হোটেল নির্মাণ করতে গিয়ে অবৈধভাবে পাহাড় থেকে মাটি সরানোর দায়ে ১০ মিলিয়ন টাকা জরিমানা করা হয়।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:চট্টগ্রাম ভিত্তিক কোম্পানি
বিষয়শ্রেণী:১৯৪৫-এ ভারতে প্রতিষ্ঠিত
বিষয়শ্রেণী:১৯৪৫-এ প্রতিষ্ঠিত সম্মিলিত কোম্পানি
শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)

**শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত)** হল ভারতের চলচ্চিত্রের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৫৪ সাল থেকে ভারত সরকার প্রদান করে আসছে।

বাংলা ভাষার চলচ্চিত্র সর্বোচ্চ ২২ বার; হিন্দি ভাষার চলচ্চিত্র ১৩ বার; মালয়ালম ভাষার চলচ্চিত্র ১১ বার; কন্নড় ভাষার চলচ্চিত্র ৬ বার; মারাঠি ভাষার চলচ্চিত্র ৫ বার; তামিল, সংস্কৃত ও অসমীয়া ভাষার চলচ্চিত্র ২ বার; তেলুগু, ও বিহারী ভাষার চলচ্চিত্র ১ বার করে এই পুরস্কার লাভ করে। ১৯৭৯ সালে এই বিভাগে কোন পুরস্কার প্রদান করা হয় নি।

## পুরস্কার

## বিজয়ী চলচ্চিত্র
### ১৯৫০-এর দশক

### ১৯৬০-এর দশক

### ১৯৭০-এর দশক

### ১৯৮০-এর দশক

### ১৯৯০-এর দশক

### ২০০০-এর দশক

### ২০১০-এর দশক

### ২০২০-এর দশক

## আরও দেখুন
* শ্রেষ্ঠ চলচ্চিত্র বিভাগে ফিল্মফেয়ার পুরস্কার
* শ্রেষ্ঠ চলচ্চিত্র বিভাগে আইফা পুরস্কার

## তথ্যসূত্র

## বহিঃসংযোগ
* Official Page for Directorate of Film Festivals, India
* National Film Awards Archives

বিষয়শ্রেণী:জাতীয় চলচ্চিত্র পুরস্কার (ভারত)
বিষয়শ্রেণী:সেরা চলচ্চিত্র পুরস্কার
দৌম গাছ

**দৌম গাছ** (বৈজ্ঞানিক নাম: *Hyphaene thebaica*) হচ্ছে **Arecaceae** পরিবারের * Hyphaene* গণের একটি  মরু-উদ্ভিদ।

## বর্ণনা
দৌম গাছের উচ্চতা ৫৬ ফুট পর্যন্ত হয়। এর বাকল মোটামুটি মসৃণ, গাঢ় ধূসর বর্ণের হয়। গাছের ডাল এক মিটার দীর্ঘ হতে পারে। পাতা ১২০ থেকে ১৮০ সেমি পর্যন্ত হয়। এটি এক বীজপত্রী উদ্ভিদ।

## বিস্তৃতি
এই গাছ উপকূলীয় উত্তর-পূর্ব আফ্রিকা, আরব উপদ্বীপ অঞ্চলে জন্মায়।

## ঔষধি গুনাগুন
দৌম গাছের ফল, বাকল, পাতা ঔষধি গুন আছে-- 
* ফলের মিশ্রণ বুকে মালিশ করলে বুকের ব্যথা কমায়। * 
* ফল থেকে তৈরি পানীয় জন্ডিসের জন্য উপকারী। 
* এর পাতা পানি দিয়ে জ্বাল করে তা চোখ ওঠা রোগ ভালো করার জন্য কাজ করে। 
* ফল কাঁচা খেলে পেটের পীড়া, হার্ট, কিডনি ও ডায়াবেটিস রোগের নিরাময়ের জন্য ভালো কাজ করে।
## চিত্রশালা

Hyphaene thebaica MS 6652.JPG
Hyphaene thebaica Bild0917.jpg


## তথ্যসূত্র

বিষয়শ্রেণী:আফ্রিকার উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:আরব উপদ্বীপ উদ্ভিদ
বিষয়শ্রেণী:আরবীয় উপদ্বীপের উদ্ভিদ
বিষয়শ্রেণী:নীলনদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:মিশরের উদ্ভিদ
রিনি বন্ড

**রিনি বন্ড** (১১ অক্টোবর, ১৯৫০-২ জুন, ১৯৯৬) একজন মার্কিন পর্নোগ্রাফি অভিনেত্রী। রিনি বন্ড AVN Hall of Fame এর একজন সদস্য। একই সাথে তিনি X-Rated Critics Organization Hall of Fame এর সদস্যও।

## জন্ম
রিনি বন্ড ১৯৫০ সালের ১১ অক্টোবর জন্মগ্রহণ করেন। তার জন্মস্থান সান ডিয়েগো, ক্যালিফোর্নিয়া, যুক্তরাষ্ট্র।

## কর্মজীবন
বন্ড ১৯৬০ এর দশকের শেষের দিকে হ্যারি নোভাকের পরিচালনায় হালকা উত্তেজনাপূর্ন চলচ্চিত্রে অভিনয়ের মাধ্যমে যাত্রা শুরু করেন। এরপরের দশকের শুরুতে তিনি হার্ডকোর চলচ্চিত্রে অভিনয় করেন। তাকে সেই সময় লস এঞ্জেলেসে পর্নোগ্রাফি দৃশ্যে দেখা যেত। তিনি ৮০টিরও বেশি চলচ্চিত্র ও লুপে কাজ করেছেন। তিনি তার পেতিতে গড়ন ও নীত ইনোসেন্স বা অভিনয়ে সরলতার জন্য চিত্রিত হতেন। পর্নো ইন্ডাস্ট্রিতে তিনিই ছিলেন প্রথম অভিনেত্রী যিনি তার স্তনে ব্রেস্ট ইমপ্ল্যান্ট করিয়েছিলেন। ১৯৭৭ সালের এক সাক্ষাতকারে তিনি বলেন যে তার এই সিদ্ধান্ত ছিল "উত্তর আমেরিকান স্তন প্রতিমা"র প্রতিক্রিয়া স্বরুপ। ফলস্বরূপ, তিনি দাবী করেন যে, সে জন্য আরো বেশি চলচ্চিত্রে অভিনয়ের জন্য তিনি আমন্ত্রণ পেয়েছেন। ১৯৭০ এর দশকের মাঝামাঝি সময়ে তিনি তার নিজস্ব মেইল অর্ডার কোম্পানি শুরু করেন। এর মাধ্যমে তিনি তার নিজস্ব স্থির চিত্র ও স্লাইড বিক্রি করতেন।

## পরিবার
রিনি বন্ডের মা-বাবা তার সব কাজ সম্পর্কে জানতেন। তারা তাকে এই কাজে সহায়তাও করতেন। রিনি যখন burlesque and strip-tease shows করতে গিয়েছিলো তখন তার মা-বাবাই তার কাজ সামলেছিলো। এই শো চলাকালে বন্ড তার বাবাকে মঞ্চে ডাকেন এবং "My Heart Belongs to Daddy" গানের সাথে অভিনয় করেন।

রিনি বন্ড পরবর্তীতে বিয়ে করেন এবং লস ভেগাসে বসবাস শুরু করেন।

## মৃত্যু
১৯৯৬ সালের ২ জুন liver cirrhosis রোগে আক্রান্ত হয়ে রিনি মারা যান।

## আরও দেখুন
* সানি লিওন
* মিয়া মালকোভা
* এরিকা বুইয়ার
* ইয়াজমিন লি

## তথ্যসূত্র

## বহিঃসংযোগ

বিষয়শ্রেণী:১৯৫০-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:ক্যালিফোর্নিয়ার পর্নোগ্রাফিক চলচ্চিত্র অভিনেত্রী
বিষয়শ্রেণী:সান ডিয়েগোর অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
শর্ট কেসেস ইন ক্লিনিক্যাল মেডিসিন

***শর্ট কেস অফ ক্লিনিকাল মেডিসিন*** বাংলাদেশি অধ্যাপক এ বি এম আব্দুল্লাহ রচিত একটি মেডিকেল বই। বইটির জন্য তিনি ইউজিসি পুরস্কার ২০১৩ অর্জন করেন।  বইটি বাংলাদেশ, ভারত, পাকিস্তান, মধ্যপ্রাচ্য ও বৃটেনের বিভিন্ন চিকিৎসা শিক্ষা-প্রতিষ্ঠানে পরিচিত। অধ্যাপক এবিএম আব্দুল্লাহ এর আরও আটটি বই রয়েছে যা অনেক জনপ্রিয় ।

## তথ্যসূত্র

বিষয়শ্রেণী:চিকিৎসাবৈজ্ঞানিক গ্রন্থ
শিখা ট্যান্ডন

**শিখা ট্যান্ডন** (জন্ম জানুয়ারী ২০, ১৯৮৫) ভারতের বেঙ্গালুরুর একজন সাতারু।  ট্যান্ডন ১৪৬টি জাতীয় পদক ও ৩৬টি আন্তর্জাতিক পদক জিতেছেন, যার মধ্যে ৫টি সোনা আছে। 

## পেশাগত জীবন
১২ বছর বয়সে একটি রাজ্য প্রতিযোগিতায় উনি প্রথম নজর কাড়েন ও ওনাকে দুটি বিভাগে জাতীয় স্তরে নামানো হয়, যার মধ্যে উনি একটি ব্রোঞ্জ জেতেন। ১৩ বছর বয়সে উনি প্রথম এশিয়ান গেমস ও ১৬ তে প্রথম বিশ্ব চ্যাম্পিয়নশিপে অংশগ্রহণ করেন। 

## তথ্যসূত্র

বিষয়শ্রেণী:ভারতীয় সাঁতারু
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:ভারতীয় নারী সাঁতারু
বিষয়শ্রেণী:কর্ণাটকের নারী ক্রীড়াবিদ
বিষয়শ্রেণী:২০০৪ গ্রীষ্মকালীন অলিম্পিকের সাঁতারু
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:রাজজ্যোৎসব পুরস্কার ২০০৮ প্রাপক
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মহাসাগরীয় বলয়

ডান|থাম্ব|300x300পিক্সেল|পাঁচটি গুরুত্বপূর্ণ মহাসাগরীয় বলয়
সমুদ্রবিদ্যায়, **বলয় ** হল সমুদ্রের স্রোতের প্রচলনের একটি বৃহৎ ব্যবস্থা।
প্রশান্ত,আটলান্টিক ও ভারত মহাসাগরের উপক্রান্তিয় অঞ্চলে উষ্ণ ও শীতল স্রোতগুলি পৃথিবীর আবর্তন সৃষ্ট কোরিওলিস বলের প্রভাবে বেঁকে ও পরস্পর মিলিত হয়ে যে চক্রাকার জলাবর্ত সৃষ্টি হয়, তাকে গায়র বলে।

## প্রধান বলয়
নিম্নলিখিত পাঁচটি বলয় হল সবচেয়ে উল্লেখযোগ্য :
* ভারত মহাসাগরীয় বলয়
* উত্তর প্রশান্ত মহাসাগরীয় বলয়
* দক্ষিণ প্রশান্ত মহাসাগরীয় বলয়
* উত্তর আটলান্টিক  মহাসাগরীয় বলয়
* দক্ষিণ আটলান্টিক  মহাসাগরীয় বলয়

## অন্যান্য বলয়

## রেফারেন্স

## বহিঃসংযোগ

বিষয়শ্রেণী:বায়ুগতিবিজ্ঞান
বিষয়শ্রেণী:প্রবাহী গতিবিজ্ঞান
বিষয়শ্রেণী:মাৎস্যবিদ্যা
রিপ কার্বি

**রিপ কার্বি** ১৯৪৬ সালে অ্যালেক্স রেমন্ড দ্বারা সৃষ্ট একটি বেসরকারী গোয়েন্দা কমিক্স চরিত্র। পাঁচ দশক ধরে এই কমিক্সটি চলে।

দ্বিতীয় বিশ্বযুদ্ধের পর রেমন্ড ওনার আগের তৈরী সফল কমিক্সগুলিতে আবার ফিরে না গিয়ে একটি নতুন কমিক্স বানান। রিপ কার্বি একজন দ্বিতীয় বিশ্বযুদ্ধ ফেরত প্রাক্তন নৌসৈনিক যিনি বেসরকারী গোয়েন্দার কাজ করেন। মার্চ ৪ ১৯৪৬ এ প্রথম এর আত্মপ্রকাশ। কমিকটি প্রচুর জনপ্রিয়তা লাভ করে ও ১৯৪৯ সালে অ্যালেক্স রেমন্ড এর জন্য রিউবেন পুরস্কার পান।

## তথ্যসূত্র

বিষয়শ্রেণী:কমিক চরিত্র
বিষয়শ্রেণী:কল্পকাহিনীর চরিত্র
বিষয়শ্রেণী:গোয়েন্দা কমিক
বিষয়শ্রেণী:কাল্পনিক ব্যক্তিগত তদন্তকারী
চাঁদের পাহাড় (অনুমোদিত কাজসমূহ)

**চাঁদের পাহাড়** হল ভারতের বাংলা ভাষায় উপন্যাস, কমিক্স ও একটি চলচ্চিত্রের উপড়ে অনুমোদিত কাজ।যেটি ১৯৩৭  সালে প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস।১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী।  ইংরাজি ভাষায় উপন্যাসটি **মাউন্টেন অফ দ্য মুন ** নামে পরিচিত। চাঁদের পাহাড় উপন্যাসটি মাউন্টেন অফ দ্য মুন নামে একটি গ্রাফ্রিক্স উপন্যাস ও ২০১৩ সালে চাঁদের পাহাড় নামে একটি চলচ্চিত্র নির্মিত হয়।এই চলচ্চিত্রে সঙ্গে সামঞ্জস্য রেখে নতুন একটি চলচ্চিত্র আমাজন অভিজান ২০১৭ সালে মুক্তি পায়। নতুন এই গল্পটি লিখেছেন পরিচালক কমলেশ্বর মুখোপাধ্যায়।

## উপন্যাস (১৯৩৭)
## গ্রাফিক্স উপন্যাস (২০১৪)
## চলচ্চিত্র
### চাঁদের পাহাড়
চাঁদের পাহাড় (ইংরেজি ভাষায়: Chander Pahar বা Mountain of the Moon), হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে।

### আমাজন অভিযান

আমাজন অভিজান ২০১৭ সালে মুক্তি পায়। এটি পুর্বে মুক্তি পাওয়া বাংলা ছবি চাঁদের পাহাড়ের সঙ্গে মিল রেখে এর দ্বিতীয় পর্ব হিসাবে নির্মিত। ছবিটিতে মুখ্য ভূমিকায় রয়েছেন অভিনেতা দেব।

এই ছবিটি নির্মাণ হচ্ছে সোনার খনির খোঁজ নিয়ে। এখানে শঙ্কর (দেব) চাঁদের পাহাড় এর অভিযান শেষ করে তার ভ্রমণের ও ছুটে বেরানোর নেশায় আমাজনের সোনার খনির উদ্দেশে জাহাজ নিয়ে পাড়ি দেয় ব্রাজিলে; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।

## তথ্যসূত্র

বিষয়শ্রেণী:চাঁদের পাহাড়
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র ধারাবাহিক
বিষয়শ্রেণী:মারপিটধর্মী চলচ্চিত্র ফ্র্যাঞ্চাইজ
মোহাম্মদ ইব্রাহিম (বীর বিক্রম)

**মোহাম্মদ ইব্রাহিম** (জন্ম: ১ জুন, ১৯৩৫ - মৃত্যু: ২৫ মার্চ, ২০০ ৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মোহাম্মদ ইব্রাহিমের জন্ম নোয়াখালী জেলার বেগমগঞ্জ উপজেলার গোপালপুর ইউনিয়নের মধুপুর গ্রামে। তার বাবার নাম আইয়ুব আলী এবং মায়ের নাম হালিমা খাতুন। তার স্ত্রীর নাম সাফিয়া বেগম। তার ছয় মেয়ে, এক ছেলে।  

## কর্মজীবন
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন মোহাম্মদ ইব্রাহিম। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধকালে যশোরের বেনাপোলে যুদ্ধে তিনি সামান্য আহত হন। পরে ভারতে পুনগর্ঠিত হয়ে যুদ্ধ করেন জামালপুর জেলার কামালপুর, মৌলভীবাজার জেলার ধলই বিওপি, সিলেট এমসি কলেজসহ আরও কয়েক স্থানে।

## মুক্তিযুদ্ধে ভূমিকা
১৯৭১ সালে সিলেট জেলার জকিগঞ্জ উপজেলার জকিগঞ্জ থানা সদর থেকে উত্তর দিকে ছিলো আটগ্রামের অবস্থান। আটগ্রামের পাশেই ছিলো চারগ্রাম। আটগ্রাম ও চারগ্রাম—দুই স্থানেই ছিল পাকিস্তান সেনাবাহিনীর পাঞ্জাব রেজিমেন্টের একদল সেনা। নিয়মিত মুক্তিবাহিনীর জেড ফোর্সের প্রথম ইস্ট বেঙ্গল রেজিমেন্টের ব্রাভো ও চার্লি কোম্পানি আটগ্রাম ও চারগ্রামে আক্রমণ করে। চার্লি কোম্পানিতে একটি প্লাটুনের নেতৃত্বে ছিলেন মোহাম্মদ ইব্রাহিম। 
২২ নভেম্বর মুক্তিযোদ্ধাদের কয়েকটি ছোট ছোট দল যার একটির নেতৃত্বে মোহাম্মদ ইব্রাহিম। তিনি তার দল নিয়ে দ্রুত আক্রমণ শুরু করলেন পাকিস্তান সেনাবাহিনীর অবস্থানে। অন্যান্য দলও আক্রমণ শুরু করল। ঝটিকা আক্রমণে পাকিস্তানি সেনারা হতভম্ভ। মুক্তিবাহিনীর প্রবল আক্রমণে নিহত ও আহত হলো বেশ কজন পাকিস্তানি সেনা। কিছুক্ষণ প্রতিরোধ চালানোর পর বাকি পাকিস্তানি সেনারা পালিয়ে গেল। যাওয়ার সময় ফেলে গেল বিপুল অস্ত্রশস্ত্র ও গোলাবারুদ। 
নভেম্বর মাসের দ্বিতীয় সপ্তাহে সিলেটের চারগ্রাম ও আটগ্রাম এলাকার শত্রুঘাঁটির ওপর আক্রমণের জন্য মুক্তিযোদ্ধারা সব কমান্ডিং অফিসার এবং কোম্পানি কমান্ডারগণ এলাকাটি ভালোভাবে রেকি করেন। ২২ নভেম্বর সকালে হাফিজ উদ্দিন আহম্মদ বীর বিক্রম ‘বি’ কোম্পানি নিয়ে আর্টিলারির সাহায্যে চারগ্রাম ঘাঁটি আক্রমণ করেন। সারা দিন প্রচণ্ড যুদ্ধের পর উক্ত ঘাঁটি দখল করে নেন মুক্তিযোদ্ধারা। শত্রুপক্ষের প্রায় ৩০ জন হতাহত হয় এবং কয়েকজনকে জীবিত অবস্থায় বন্দী করা হয়। এ ঘাঁটি থেকে প্রচুর অস্ত্রশস্ত্র, গোলাগুলি, খাদ্যদ্রব্য এবং যুদ্ধের প্রয়োজনীয় সরঞ্জাম দখল করা হয়। এ আক্রমণে সাফল্য লাভ করায় মুক্তিযোদ্ধাদের মনোবল অনেক গুণে বেড়ে যায়। এ যুদ্ধে ‘বি’ কোম্পানি অত্যন্ত সাহস ও রণকৌশল প্রদর্শন করে। একই দিনে ‘সি’ কোম্পানি ক্যাপ্টেন নূরের নেতৃত্বে আটগ্রাম ব্রিজ এলাকা আক্রমণ করে এবং দখল করে নেয়। এই স্থানেও  প্রচুর অস্ত্রশস্ত্র ও গোলাগুলি দখল করে মুক্তিযোদ্ধারা। এ যুদ্ধে বিশেষ অবদানের জন্য নূর চৌধুরী (বীর বিক্রম), আবুল হাশেম, (বীর বিক্রম), মোহাম্মদ ইব্রাহিম খেতাব পান। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:২০০৯-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:নোয়াখালী জেলার ব্যক্তি